**ՏԵՂԵԿԱՆՔ - ՀԻՄՆԱՎՈՐՈՒՄ**

**ՊԱՐՈՒՅՐ ՎՌԱՄԻ ԽԱՉԱՏՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑՆԵՐԻ ԳՈՒՅՔԱՀԱՐԿԻ ՏՈՒՅԺԵՐԻ ՆԿԱՏՄԱՄԲ ԱՐՏՈՆՈՒԹՅՈՒՆ ԿԻՐԱՌԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող՝ Պարույր Խաչատրյանին պատկանող տրանսպորտային միջոցների գույքահարկի տույժերը զիջելու վերաբերյալ որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, ՀՀ Հարկային օրենսգրքի 245-րդ հոդվածի 2-րդ մասի և ՀՀ կառավարության 22․06․2012թ․-ի N822 որոշմամբ հաստատված կարգի 3-րդ կետի 2-րդ ենթակետի, 5-րդ, 8-րդ և 9-րդ կետերի պահանջների համատեքստում, հիմք ընդունելով հանգուցյայլ Պարույր Խաչատրյանի կնոջ՝ Արմինե Հովհաննիսյանի դիմումը և համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը.** Նախագծով առաջարկվում է զիջել Արցախյան պատերազմում վիրավորված,այժմ հանգուցյալ Պարույր Խաչատրյանին պատկանող տրանսպորտային միջոցների գույքահարկի տույժերը, հաշվի առնելով նրա ընտանիքի սոցիալական վիճակը։

Ելնելով վերոգրյալից, համայնքի ավագանու քննարկմանն է ներկայացվում քաղ․ Պ․ Խաչատրյանին պատկանող տրանսպորտային միջոցների գույքահարկի տույժերը զիջելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից իրավական ակտի ընդունման անհրաժեշտություն:

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**

Նախագծի ընդունման դեպքում,համայնքի բյուջեում նախատեսվում է ծախսերի ավելացում 15039 դրամի չափով։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, որը սահմանում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է հանգուցյալի ընտանիքին ինչ որ չափով սոցիալական և բարոյական աջակցության տրամադրում։

**ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_\_\_ Տ․ Սափեյան

(ստորագրություն)